Decretum Ptolemaei IV Memphiticum
Vide etiam paginam discretivam: Decretum Memphiticum. Decretum Ptolemaei IV Memphiticum (aliter Decretum Raphiense) die 15 Novembris 217 a.C.n. latum est a collegio sacerdotum Memphitico in Aegypto pro rege Ptolemaeo IV. In tribus exemplaribus exstat, quorum unum nomine "stela Memphitica" recognitur, bilinguia et in tribus scripturis exarata, videlicet Aegyptie (in characteribus hieroglyphicis et demoticis) et Graece. De proelio iuxta Raphiam commisso, in quo Ptolemaeus Antiochum III debellavit, nuntia refert. In serie decretorum religiosorum Ptolemaicorum inscribitur, una cum Decreto Canopico anni 236 a.C.n. et Decreto Ptolemaei V Memphitico, e Tabula Rosettana celebro, anno 196 a.C.n. lato.